**Materská škola Suchohradská 3, 841 04 Bratislava**

**Podmienky prijímania detí na predprimárne vzdelávanie pre školský rok 2024/2025**

Od 1. januára 2021 prijímanie detí na predprimárne vzdelávanie do materskej školy upravuje § 59 a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a vyhlášky Ministerstva školstva SR č. 541/2021 Z. z. o materskej škole v znení neskorších predpisov (ďalej len „vyhláška o materskej škole“).

Prijímanie detí na predprimárne vzdelávanie do materskej školy je limitované kapacitnými možnosťami materskej školy.

Podmienky prijímania zo zákona:

* Na predprimárne vzdelávanie v materskej škole (MŠ) sa všeobecne prijíma dieťa od troch rokov veku.
* Prednostne sa podľa § 59 ods. 2 školského zákona budú prijímať deti, pre ktoré je plnenie predprimárneho vzdelávania povinné.
* Následne podľa § 59b školského zákona deti, ktoré majú právo na prijate na predprimárne vzdelávanie, to zn. ktoré dovŕšia štyri roky veku do 31.augusta 2024 a zákonný zástupca podal žiadosť do spádovej materskej školy podľa trvalého pobytu dieťaťa

Ostatné podmienky prijatia:

V prípade zvýšeného záujmu zákonných zástupcov o prijatie detí do MŠ. Suchohradská 3 v Bratislave, po prijatí všetkých detí, pre ktoré bude od školského roku 2024/2025 predprimárne vzdelávanie povinné a detí, ktoré majú právo na prijatie, budú na základe žiadosti zákonného zástupcu/zástupcu zariadenia do naplnenia kapacity MŠ 92 v Bratislave prednostne prijímané deti:

* s trvalým pobytom v mestskej časti Bratislava-Karlova Ves, ktorých súrodenci budú pokračovať v predprimárnom vzdelávaní aj v šk. roku 2024/2025 v MŠ Suchohradská 3 , Bratislava,
* sú s trvalým pobytom v mestskej časti Bratislava-Karlova Ves,
* ktoré doposiaľ nie sú prijaté do inej MŠ,
* ktoré majú osvojené základné hygienické a samoobslužné návyky a sú primerane samostatné (dieťa nemá plienky a cumlík, nepije z fľaše, samostatne sa naje lyžicou, napije z pohára, používa WC, umýva si ruky, oblečie základné časti odevu, obuje sa),
* ostatné, v závislosti od voľnej kapacity podľa veku:

- deti, ktoré dovŕšia vek 5 rokov

- deti, ktoré dovŕšia vek 4 roky

- deti, ktoré dovŕšia vek 3 roky do 1. septembra 2024

- deti, ktoré dovŕšia 3 roky od 1. septembra do konca kalendárneho roka 2024.

V Bratislave: 5.4. 2024

PhDr. Oľga Mitrová

riaditeľka materskej školy